Jeg afleverer min MacBook Pro til service og får den tilbage. Det er dog denne reparation, der er skyld i, at jeg foreløbigt har været foruden min computer i halvanden måned!

Da jeg henter den i Aalborg er der kommet en meget stor ridse på toppen, og jeg får at vide, at det vil Elgiganten fikse. Da jeg kommer hjem opdager jeg, at der er kommet en endnu større ridse på bunden. Derudover opdager jeg også, at computeren ikke kan tændes. Der er sort skærm og den siger bip lyde. Den er altså ikke blevet korrekt geninstalleret under reparationen. Jeg ringer til kundeservice og får at vide, at Elgiganten nok skal ordne det hele. Jeg spørger, om jeg kan komme ud med den dagen efter, men at jeg tager til København 14 dage senere. Kundeservice siger, at jeg ikke kan nå at have den til reparation i så fald, og at jeg ikke kan aflevere den i Aalborg og hente den på Nørrebro. Dog siger han, at de kan sende den med posten, men da fragten så er på eget ansvar kan det være risikabelt, og han vil ikke anbefale det. Da jeg kommer til København afleverer jeg computeren den 15/8. På daværende tidspunkt har jeg ikke kunne bruge min computer i 14 dage (1/8-15/8 – her er ikke medregnet tiden uden reparationen, men efter den kom tilbage fra ’reparation’) grunden de skader, der skete under reparationen, og de mærkelige regler Elgiganten har, angående at aflevere ens produkt et sted og hente det et andet. 

Da jeg afleverer min computer får jeg en lånecomputer med hjem, hvilket i princippet er dejligt. Men denne computer er så elendig og gammel, at den umuligt kan bruges til seriøst arbejde. Jeg er universitetsstuderende, så en bærbar computer er utrolig nødvendig for mig for at kunne passe mit studium. Især fordi jeg lige nu har et kursus hvor databehandling indgå, og vi derfor skal bruge computeren i undervisningen for at få noget ud af undervisningen. Den computer jeg har lånt kan umuligt kører vores databehandlingsprogram, ikke fordi det er et krævende program, men fordi min lånecomputer er så ustabil. Den går ud, genstarter, går i ’blå skræm’, skærmbilledet forsvinder og i steder kommer et grønligt flimrende skærmbillede, hver gang den tænder beder den om at opdatere og at gendanne den og jeg kunne blive ved. Disse ting sker med en halv time til en times mellemrum.

Dette gør, at jeg den 3/9 (19 dage siden jeg afleverede den) ringer til kundeservice for at høre status på reparationen. Jeg får at vide, at de venter på reservedele og den senest er klar fra reparation den 8/9 (24 dage siden jeg afleverede den). Jeg siger, at jeg har svært ved at forstå, at de har haft den i 19 dage (!!) og først nu venter på reservedele. De har jo vidst fra dag 1, at toppen og bunden skulle skiftes, fordi de selv har ridset den. Computeren skal jo ikke testes efter fejl eller noget! Efterfølgende spørger jeg om jeg ikke kan få en bedre lånecomputer, da jeg ikke kan passe mit studium med den jeg er blevet lånt. Jeg får at vide, at han vil høre efter det, og at jeg vil blive ringet op efter nogle timer med et svar. Jeg bliver aldrig ringet op…
Den 8/9 (nu 24 dage siden jeg afleverede den) ringer jeg igen. Det er på nuværende tidpunkt, at den senest skulle være færdig og klar til at sende ud til butikken igen. Men jeg har ikke hørt noget. Det har de hellere ikke inde ved Elgiganten. Så de kontakter værkstedet og jeg vil blive informeret, når de ved mere. Jeg hører også til den bedre lånecomputer jeg har spurgt til. Hun siger, at hun kan se, at Nørrebro har svaret, at de ikke har en der er bedre, og at de så har glemt at informere mig.
I dag den 9/9 (25 dage siden jeg afleverede den) har jeg fået en besked om, at de er i dialog med leverandøren for at finde en løsning på min sag, og de vi vil give mig svar, når de ved mere.

Det er simpelthen urimeligt! I allerbedste scenarie har jeg den tilbage d. 12/9 (28 dage siden jeg afleverede den). I mellemtiden er jeg ¼ inde i mit kursus på universitetet, som jeg ikke kan følge uden min computer (netop for at undgå dette problem, at jeg ville stå uden computer ved studiestart, afleverede jeg den helt bevidst ind i sommerferien, hvor den ikke er nær så vigtig for mig). Jeg kommer minimum til at mangle min computer i 42 dage grundet Elgigantens egne fejl (igen er første reparationsperiode ikke medregnet, da det var forventeligt, at jeg skulle vente på computeren dér). 

Det her forløb kan umuligt leve op til lovgivningen om ’rimelig tid’, specielt når man medregner, at min såkaldte lånecomputer er i så dårlig stand, at den selv burde være til reparation. Jeg føler mig på nuværende tidspunkt nødsaget til at kontakte Forbrugerrådet for at få hjælp og rådgivning i forhold til om lovgivningen er overholdt.